Wait (Beatles-sang)

«Wait» er en sang skrevet hovedsakelig av Paul McCartney (kreditert Lennon/McCartney) som ble fremført og utgitt 3. desember 1965 med The Beatles på deres sjette britiske album Rubber Soul. 3 dager senere ble den amerikanske utgaven av Rubber Soul utgitt med «Wait» inkludert.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

The Beatles oppholdt seg på Bahamas februar/mars 1965 i forbindelse med innspillingen av filmen Help!. I løpet av oppholdet traff McCartney den amerikanske skuespilleren Brandon de Wilde. De pratet en del sammen, og McCartney komponerte «Wait» mens de Wilde var til stede. John Lennon bidro ikke spesielt mye.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 278 Teksten handler om et par som er fra hverandre av jobbmessige årsaker; noe som ofte var tilfelle med McCartney og hans daværende kjæreste, Jane Asher.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 Versene i «Wait» går i e-moll, mens refrenget er i g-dur.The Beatles Komplett Tekster og Akkorder. Oslo, Norsk Noteservice ISBN 82-8089-054-8 s. 342/343

 Innspilling 
The Beatles startet 17. juni 1965 innspillingen av «Wait» i Abbey Road Studios, som var den siste dagen/kvelden de spilte inn sanger til albumet Help!. Av ukjente årsaker, ble ikke «Wait» med på det albumet. De spilte inn fire tagninger med trommer, rytmegitar, elektrisk gitar (med tonepedal) og bassgitar. Deretter la de på vokal. Mer rakk de ikke å gjøre med sangen i den omgang.Lewisohn, Mark (1988). The Beatles Recording Sessions s. 60 Lennon starter hvert vers alene med «it's been a» før McCartney blir med. Mellomverset tok McCartney seg av alene. George Harrison var med på kun to korte harmonistrofer (cirka 1:40 og 2:01 ut i sangen)

Da de skulle gjøre seg ferdig med innspillingen av Rubber Soul, ble teipen av «Wait» hentet fram igjen til siste pålegg før den var utgivelsesklar. Dette skjedde 11. november 1965. På siste spor av teipen la Ringo Starr på tamburin, Harrison la på mer elektrisk gitar (med tonepedal), mens Lennon og McCartney la på spredte harmonier over refrenget. Kun McCartney sang på mellomverset (i likhet med hva som ble gjort 17. juni; ergo er hans stemme dobbelt innspilt på mellomverset).Lewisohn, Mark (1988). The Beatles Recording Sessions s. 68 Lennon var sannsynligvis den som ristet maracas siden han ikke sang med i mellomverset.

The Beatles fremførte aldri «Wait» offentlig i konsertsammenheng.

 Musikere og instrumenter 
John Lennon: rytmegitar, maracas, vokal, 
Paul McCartney: bassgitar, vokal
George Harrison: elektrisk gitar (med tonepedal)
Ringo Starr: trommer, tamburin

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965